./data/stoa0275/stoa013/stoa0275.stoa013.opp-lat1.xml
Ideoquehaec prima praescribit coronam capiti non convenire  Puto autemnaturae deus noster est, qui figuravit hominem et fructibus rerumappetendis, iudicandis, consequendis certos in eo sensus ordinavitper propria membrorum quodammodo organa  Auditum inauribus fodit, visum in oculis accendit, gustum in ore conclusit,odoratum in naribus ventilavit, contactum in manibus extimavit Per haec exterioris hominis ministeria interiori homini administrantiafructus munerum divinorum ad animam deducuntur asensibus  Quis igitur fructus ex floribus? Substantia enim propria,certe praecipua, coronarum flores agri  Aut odor, inquis, aut color,aut pariter utrumque  Qui erunt sensus coloris, odoris?visus, opinor, et odoratus  Istos sensus quae membra sortitasunt? oculi, nisi fallor, et nares  Utere itaque floribus visu etodoratu, quorum sensuum fructus est, utere per oculos et nares,quorum sensuum membra sunt  Substantia tibi a deo traditaest, habitus a saeculo  Quamquam nec habitus extraordinariusordinario usui obstrepit  Hoc sint tibi flores et inserti et innexiet in filo et in scirpo, quod liberi, quod soluti, spectaculi scilicetet spiraculi res  Coronam, si forte, fascem existimas florumper seriem conprehensorum, ut plures semel portes, utomnibus pariter utaris  Iam vero et in sinum conde, si tantamunditia est, et in lectulum sparge, si tanta mollitia est, et inpoculum crede, si tanta innocentia est  Tot modis fruere, quotet sentis  Ceterum in capite quis sapor floris, quis coronaesensus, nisi vinculi tantum, quo neque color cernitur, nequeodor ducitur, nec teneritas commendatur? Tam contra naturamest florem capite sectari, quam cibum aure, quam sonum nare Omne autem, quod contra naturam est, monstri meretur notampenes omnes, penes nos vero etiam elogium sacrilegii in deum,naturae dominum et auctorem